Ann Leckie

Ann Leckie (sündinud 2. märtsil 1966 Toledos) on ameerika ulmekirjanik ja toimetaja. 

Tema 2013. aastal ilmunud debüütromaan "Ancillary Justice" (eesti keeles "Abistav õiglus", 2015) võitis 2014. aastal parima romaani Hugo auhinna ja Nebula auhinna, Arthur C. Clarke'i auhinna ja Briti ulmeühingu auhinna. Romaani järg "Ancillary Sword" (eesti keeles "Abistav mõõk", 2016) võitis 2015. aastal Locuse auhinna.

 Kirjanduslik karjäär 
Leckie kasvas üles ulmekirjanduse fännina, kuid esimesed katsed oma ulmeloomingut avaldada ebaõnnestusid. Üks esimesi sel perioodil avaldatud tekste oli ajakirjas True Confessions anonüümselt ilmunud ajalooline romantiline jutustus.

Laste sündimise (1996 ja 2000) järel koduseks jäänuna motiveeris igavus Leckiet kirjutama 2002. aastal "Abistava õigluse" esimese töövariandi. 2005. aastal osales Leckie Octavia Butleri juhendatavas Clarion Westi ulmekirjanduse töötoas, mille järel kirjutas kuue aastaga valmis romaani "Abistav õiglus". 2012. aastal sõlmis ta kirjastusega Orbit lepingu selle avaldamiseks.

Leckie on kirjutanud arvukalt lühijutte ajakirjadele Subterranean Magazine, Strange Horizons ja Realms of Fantasy. Tema lühiproosat on avaldatud sellistes aastaülevaadetes nagu Rich Hortoni toimetatav "The Year's Best Science Fiction & Fantasy".

Aastatel 2010–2013 toimetas Leckie veebipõhist ulmeajakirja Giganotosaurus ning on taskuhäälingu PodCastle toimetaja. 2012–2013 oli Leckie Ameerika ulmekirjanike ühingu sekretär.

 Radchi triloogia 
Leckie esikromaan, Radchi triloogia esimene raamat "Abistav õiglus" ilmus oktoobris 2013 ning pälvis nii kriitikute tunnustuse kui ka kõik olulisemad angloameerika ulmekirjanduse auhinnad. Selle peategelane on Breq, reetmise tagajärjel hävinud tähelaeva ainuke ellujäänud meeskonnaliige ning ühtlasi laeva tehisintellekti kandja, kelle eesmärk on maksta kätte oma tsivilisatsiooni valitsejale. Triloogia teine osa "Ancillary Sword" (e.k "Abistav mõõk") ilmus oktoobris 2014 ja viimane köide, "Ancillary Mercy" (e k "Abistav halastus") oktoobris 2015.

Samas universumis toimub ka lühijuttude "Night's Slow Poison" (2014) ja "She Commands Me and I Obey" (2014) tegevustik.

 Teosed 
 Romaanid 
 Radchi triloogia
 "Ancillary Justice", Orbit, 1. oktoober 2013, ISBN 978-0-356-50240-3
 "Ancillary Sword", Orbit, 7. oktoober 2014, ISBN 978-0-356-50241-0
 "Ancillary Mercy", Orbit, 6. oktoober 2015, ISBN 978-0-356-50242-7
 Sama universumiga seotud lühijutud
 "Night's Slow Poison" (2014)
 "She Commands Me and I Obey" (2014)

 Lühiproosa 
 "Hesperia and Glory," Subterranean Magazine 4, 2006 (kordustrükk kogumikus "Science Fiction: The Best of the Year 2007 Edition", toim. Rich Horton)
 "Marsh Gods," Strange Horizons, 7. juuli 2008
 "The God of Au," Helix #8, (kordustrükk kogumikus "The Year's Best Science Fiction & Fantasy, 2009", toim. Rich Horton)
 "The Endangered Camp," Clockwork Phoenix 2, 2009 (kordustrükk kogumikus "The Year's Best Science Fiction & Fantasy, 2010 toim. Rich Horton)
 "The Unknown God," Realms of Fantasy, veebruar 2010
 "Beloved of the Sun," Beneath Ceaseless Skies, 21. oktoober 2010
 "Maiden, Mother, Crone," Realms of Fantasy, detsember 2010

Eesti keeles ilmunud
 "Abistav õiglus" (tõlkinud Juhan Habicht), Varrak, Tallinn 2015
 "Abistav mõõk" (tõlkinud Juhan Habicht), Varrak, Tallinn 2016
 "Abistav halastus" (tõlkinud Juhan Habicht), Varrak, Tallinn 2016

 Auhinnad ja nominatsioonid 
 "Abistav õiglus"
 2013 – Nebula auhind parima romaani eest
 2013 – BSFA auhind parima romaani eest
 2014 – Hugo auhind parima romaani eest
 2014 – Arthur C. Clarke'i auhind
 2014 – Locuse auhind parima esikromaani eest
 2014 – Briti fantaasiakirjanduse auhind parimale uustulnukale (Sydney J. Boundsi auhind)
 2016 – Prix Bob Morane parima tõlkeromaani eest (Prantsusmaa)
 2016 – Seiuni auhind parima tõlkeromaani eest (Jaapan)
 James Tiptree juuniori auhinna nominent
 2013 – Philip K. Dicki auhinna nominent
 2014 – John W. Campbelli mälestusauhinna nominent
 2014 – Compton Crooki auhinna finalist
 "Abistav mõõk"
 2014 – BSFA auhind parima romaani eest
 2015 – Locuse auhind parima ulmeromaani eest
 2014 – Nebula auhinna nominent (parim romaan)
 2015 – Hugo auhinna finalist (parim romaan)
 "Abistav halastus"
 2016 – Locuse auhind parima ulmeromaani eest
 2015 – Nebula auhinna nominent (parim romaan)
 2016 – Hugo auhinna finalist (parim romaan) 
 2016 – Dragoni auhinna nominent (parim ulmeromaan)

 Viited 
{{viited|1=30em|allikad=

The Locus Index to SF Awards: 1988 Arthur C. Clarke AwardLocus ()

2014 Hugo Awards
The winner of the 2014 #HugoAward for Best Novel is Ancillary Justice by Ann Leckie #Loncon3 #Worldcon Twitter

Locusmag.com
Bibliography annleckie.com

Lauréats 2016 | Prix Bob Morane

2013 Philip K. Dick Nominees Announced | Locus Online

2014 Compton Crook Award Finalists | Locus Online

<ref name="wU39b">

Kategooria:Sündinud 1966
Kategooria:Ameerika Ühendriikide ulmekirjanikud